FESTIVAL ZNANOSTI 24.04.2015.

Dana 24.04.2015. u OŠ Monte Zaro održan jeFestival znanosti na temu „Sunce“. Učenici razredne nastave bili su u svojim učionicama te su pisali pjesme, izrađivali plakate, plesali i pjevali. Učenici predmetne nastave bili su podijeljeni u grupe. Glazbena grupa je uvježbala dvije predivne pjesme uz pratnju gitara i flaute sa svojim voditeljima Mirjanom Ajhorn i Šteficom Martinić. Likovna grupa uz voditelje Salka Noćajevića i Rosane Zupičić Smoković radila je na temu „Duga“, te su izradili plakat, a učitelj Salko naučio je učenike kako napraviti prijelom svjetlosti. Na radionici „Ljetno Sunce“ uz voditelje Lare Jurčić, Nermine Mezulić i Christijana Bašića izrađivali su plakate. Na povijesnoj grupi su s voditeljima Valentinom Miletović-Anić i Davidom Orlovićem izrađivali plakate o bogovima Sunca i heliocentričnom sustavu. Voditelji Karla Virgilio, Vladimir Papić i Katja Mezulić osmislili su jako zanimljiv igrokaz sa svojim učenicima. Na radionici „Sunčev sustav“ uz voditelje Milicu Dragičević i Antoniju Babić učenici su napravili Power Point prezentaciju o Suncu i plakat. Profesori Zlatko Lasek, Manuela Mišan i Lori Bogdan sa svojim učenicima također su izrađivali Power Point prezentaciju.

Svi učenici, a i učitelji bili su aktivni i vrijedno su radili na svojim projektima, te je učenicima bilo vrlo zanimljivo jer su i naučili nešto novo.

Laura N., Lea Š., Lucia U., Lucija P., Gabrijela J.